**-ร่าง-**

**ร่างประกาศมหาวิทยาลัยราชภัฏสกลนคร**

**เรื่อง การบริหารกองทุนสวัสดิการพนักงานมหาวิทยาลัย มหาวิทยาลัยราชภัฏสกลนคร พ.ศ. 2568**

เพื่อให้การดำเนินการเกี่ยวกับกองทุนสวัสดิการพนักงานมหาวิทยาลัย สำหรับกรณีการจัดสวัสดิการในการกำหนดแนวทางการบริหารกองทุนให้เป็นไปตามนโยบายของมหาวิทยาลัยและสภามหาวิทยาลัย โดยการนำเงินกองทุนไปลงทุนเพื่อให้เกิดรายได้เพิ่มพูน และเป็นการจัดสวัสดิการเกื้อกูลแก่พนักงานในสถาบันอุดมศึกษา สังกัดมหาวิทยาลัยราชภัฏสกลนคร

อาศัยอำนาจตามความในข้อ 11 (2) ข้อ 12 (5) แห่งระเบียบมหาวิทยาลัยราชภัฏสกลนคร ว่าด้วย กองทุนสวัสดิการพนักงานมหาวิทยาลัย พ.ศ. 2563 มาตรา 18 (2) (12) (13) มาตรา 31 แห่งพระราชบัญญัติมหาวิทยาลัยราชภัฏ พ.ศ. 2547 มาตรา 65/1 แห่งพระราชบัญญัติระเบียบข้าราชการ พลเรือนในสถาบันอุดมศึกษา พ.ศ. 2547 และที่แก้ไขเพิ่มเติม (ฉบับที่ 2) พ.ศ. 2551 ประกอบกับ มติคณะกรรมการบริหารบุคคลในมหาวิทยาลัยราชภัฏสกลนคร (ก.บ.ม.) ซึ่งทำหน้าที่คณะกรรมการกองทุน ในคราวประชุมครั้งที่ 2/2568 เมื่อวันที่ 18 กุมภาพันธ์ พ.ศ. 2568 และมติสภามหาวิทยาลัยราชภัฏสกลนคร ในคราวประชุมครั้งที่ 2/2568 เมื่อวันที่ 28 กุมภาพันธ์ พ.ศ. 2566 จึงออกประกาศมหาวิทยาลัยราชภัฏสกลนคร ไว้ดังต่อไปนี้

ข้อ 1 ประกาศนี้เรียกว่า “ประกาศมหาวิทยาลัยราชภัฏสกลนคร เรื่อง การบริหารกองทุนสวัสดิการพนักงานมหาวิทยาลัย มหาวิทยาลัยราชภัฏสกลนคร พ.ศ. 2568”

ข้อ 2 ประกาศนี้ให้ใช้บังคับตั้งแต่วันถัดจากวันประกาศเป็นต้นไป

ข้อ 3 ในประกาศฉบับนี้

“กองทุน” หมายความว่า กองทุนสวัสดิการพนักงานมหาวิทยาลัย

“พนักงาน” หมายความว่า พนักงานมหาวิทยาลัย ตามระเบียบมหาวิทยาลัยราชภัฏสกลนคร ว่าด้วย กองทุนสวัสดิการพนักงานมหาวิทยาลัย พ.ศ. 2563 และหมายความรวมถึงพนักงาน ในสถาบันอุดมศึกษาตามข้อบังคับมหาวิทยาลัยราชภัฏสกลนคร ว่าด้วย การบริหารงานบุคคล ในสถาบันอุดมศึกษา พ.ศ. 2564

ข้อ 4 การบริหารกองทุนสวัสดิการพนักงานมหาวิทยาลัยตามประกาศฉบับนี้ ให้ใช้เงินซึ่งเป็นรายได้ของกองทุนจากกองทุนสวัสดิการพนักงานมหาวิทยาลัย ตามระเบียบมหาวิทยาลัยราชภัฏสกลนคร ว่าด้วย กองทุนสวัสดิการพนักงานมหาวิทยาลัย พ.ศ. 2563 และที่แก้ไขเพิ่มเติม

ข้อ 5 พนักงาน ที่มีสิทธิ์ในการได้รับสวัสดิการจากกองทุนตามประกาศฉบับนี้ ต้องเป็นพนักงานในสถาบันอุดมศึกษาสังกัดมหาวิทยาลัยราชภัฏสกลนคร โดยได้รับค่าจ้างหรือค่าตอบแทนจาก เงินงบประมาณแผ่นดิน ตามข้อบังคับมหาวิทยาลัยราชภัฏสกลนคร ว่าด้วย การบริหารงานบุคคล ในสถาบันอุดมศึกษา พ.ศ. 2564

ข้อ 6 วัตถุประสงค์ในการจัดสวัสดิการตามประกาศนี้ เพื่อเป็นสวัสดิการสงเคราะห์ด้านการรักษาพยาบาล ด้านการศึกษา การสงเคราะห์บุตร บิดามารดา คู่สมรส ซ่อมแซมที่อยู่อาศัย ยานพาหนะ สวัสดิการด้านวัฒนธรรมประเพณี หรือการกู้เพื่ออเนกประสงค์ หรือกรณีอื่น ๆ ที่จำเป็น

ข้อ 7 หลักเกณฑ์ในการบริหารกองทุนสวัสดิการพนักงานตามประกาศฉบับนี้ โดยการ นำเงินกองทุนสวัสดิการพนักงานมหาวิทยาลัยไปลงทุนเพื่อให้เกิดรายได้เพิ่มพูน วิธีการลงทุน ให้กระทำดังต่อไปนี้

(1) ให้เงินกู้แก่พนักงานสังกัดมหาวิทยาลัยราชภัฏสกลนคร โดยการอนุมัติเงินกู้ทุกกรณี ให้อนุมัติเฉพาะวงเงินต้นเท่านั้น ส่วนกรณีดอกเบี้ยที่เกิดจากเงินกู้ให้เก็บไว้เพื่อเป็นรายได้ของกองทุน

(2) กำหนดอัตราดอกเบี้ยไม่น้อยกว่าร้อยละเจ็ดต่อปี

(3) ซื้อพันธบัตรรัฐบาลระยะยาวไม่เกิน 3 ปี

(4) กรณีอื่น ๆ ตามที่คณะกรรมการสินเชื่อกองทุนสวัสดิการพนักงานมหาวิทยาลัย กำหนด

ข้อ 8 ให้อธิการบดีแต่งตั้งคณะกรรมการเงินกู้กองทุนสวัสดิการพนักงานมหาวิทยาลัย ประกอบด้วยบุคคลดังต่อไปนี้

1. อธิการบดี ประธานกรรมการ
2. รองอธิการบดีที่ได้รับมอบหมาย 1 คน เป็นรองประธานกรรมการ
3. ตัวแทนคณบดี 1 คน เป็นกรรมการ
4. ตัวแทนผู้อำนวยการ 1 คน เป็นกรรมการ
5. ประธานสภาคณาจารย์และข้าราชการ เป็นกรรมการ
6. หัวหน้างานบริหารบุคคลและนิติการ กองกลาง เป็นกรรมการและเลขานุการ
7. หัวหน้างานคลัง กองกลาง เป็นผู้ช่วยเลขานุการ
8. เจ้าหน้าที่งานคลัง เป็นผู้ช่วยเลขานุการ
9. เจ้าหน้าที่งานบริหารบุคคลและนิติการ เป็นผู้ช่วยเลขานุการ
10. เจ้าหน้าที่สภาคณาจารย์และข้าราชการ เป็นผู้ช่วยเลขานุการ

ข้อ 9 คณะกรรมการสินเชื่อกองทุนสวัสดิการพนักงานมหาวิทยาลัย มีอำนาจและหน้าที่ดังต่อไปนี้

1. พิจารณาอัตราดอกเบี้ยไม่น้อยกว่าร้อยละเจ็ดต่อปี
2. กำหนดนโยบายและหลักเกณฑ์ในการให้สินเชื่อแก่พนักงานโดยการจัดทำเป็นประกาศ

มหาวิทยาลัย โดยความเห็นชอบของสภามหาวิทยาลัย

1. กำหนดวงเงินสินเชื่อใหม่ โดยการเสนอแนะต่อมหาวิทยาลัยเพื่อจัดทำประกาศ

มหาวิทยาลัย โดยความเห็นชอบของสภามหาวิทยาลัย

(4) ดำเนินการอื่น ๆ ในส่วนที่เกี่ยวข้องกับการบริหารกองทุนสวัสดิการพนักงานมหาวิทยาลัย

ข้อ 10 คณะกรรมการสินเชื่อกองทุนสวัสดิการพนักงานมหาวิทยาลัย มีวาระการดำรงตำแหน่งคราวละ 3 ปี และอาจได้รับการแต่งตั้งใหม่อีกได้แต่ไม่เกิน 2 วาระติดต่อกันกรรมการตาม (1) (2) (3) (4) และ (5) ดำรงตำแหน่งตามวาระที่ตนครอง

นอกจากการพ้นจากตำแหน่งตามวาระแล้วกรรมการอาจพ้นจากตำแหน่งด้วยเหตุดังต่อไปนี้

1. ตาย
2. ลาออก
3. พ้นสภาพการเป็นบุคลากรของมหาวิทยาลัย
4. กรณีอื่น ๆ ที่อาจส่งผลกระทบต่อการบริหารสินเชื่อ โดยมติเสียงส่วนมากของ

คณะกรรมการ

ข้อ 11 คุณสมบัติและเงื่อนไขของผู้ยื่นกู้

(1) เป็นพนักงานสังกัดมหาวิทยาลัยราชภัฏสกลนคร ที่ผ่านการทดลองงานแล้วเท่านั้น

(2) มีเงินเดือนคงเหลือไม่น้อยกว่าร้อยละ 10 ของเงินเดือนที่ได้รับ และมีสิทธิ์ยื่นขอสินเชื่อได้ครั้งละ 1 สัญญา จนกว่าจะชำระสินเงินกู้เสร็จสิ้น

(3) กรณีผู้กู้ที่ใกล้สิ้นสุดสัญญาจ้างเพราะเหตุอายุครบ 60 ปีบริบูรณ์ ให้คำนวนการชำระเงินงวดเท่ากับระยะเวลาสิ้นสุดสัญญาจ้างเพราะเหตุอายุครบ 60 ปีบริบูรณ์

(4) กรณีผู้กู้เสียชีวิต หรือลาออกหรือพ้นสภาพจากการเป็นพนักงาน กรณีที่มีหนี้ในกองทุน ให้มหาวิทยาลัยดำเนินการหักเงินจากผู้ค้ำประกันเงินเพื่อชำระหนี้กองทุนจนแสร็จสิ้น

(5) กรณีอื่น ๆ ตามที่คณะกรรมการกำหนด

ข้อ 12 คุณสมบัติและเงื่อนไขของผู้ค้ำประกัน

(1) เป็นพนักงานสังกัดมหาวิทยาลัยราชภัฏสกลนคร

(2) มีเงินเดือนคงเหลือไม่น้อยกว่าร้อยละ 10 ของเงินเดือนที่ได้รับ และผู้ค้ำประกันหนึ่งคนสามารถค้ำประกันได้ไม่เกิน 3 สัญญากู้

(3) กรณีอื่น ๆ ตามที่คณะกรรมการกำหนด

ข้อ 13 วงเงินในการอนุมัติการกู้และเงื่อนไขการอนุมัติการกู้

(1) วงเงินในการขอกู้ไม่เกิน 50,000 บาท (ห้าหมื่นบาทถ้วน**)**

1. เป็นพนักงานผ่านการทดลองงานแล้วมีอายุงานไม่เกิน 3 ปี

2. ให้มีผู้ค้ำประกันไม่น้อยกว่า 1 คน

3. ชำระเงินงวด 1,000 บาท

4. ดอกเบี้ยคงที่ไม่น้อยกว่าร้อยละ 7 บาทต่อปี

5. รวมส่งต่อเดือนไม่น้อยกว่า 1,300 บาท/เดือน

6. ระยะเวลาในการผ่อนชำระไม่เกิน 4 ปี 2 เดือน หรือ 50 งวด

7. เมื่อชำระเงินกู้เกินกว่าร้อยละ 40 ของเงินที่ผ่อนชำระ อาจขออนุมัติกู้ได้อีก (รีไฟแนนท์) ในวงเงินกู้เดิม

8. การชำระเงินกู้ให้กระทำโดยการหักเงินเดือนผ่านงานคลังทุกสิ้นเดือนจนกว่า จะชำระเงินกู้เสร็จสิ้น

(2) วงเงินในการขอกู้ไม่เกิน 80,000 บาท (แปดหมื่นบาทถ้วน)

1. พนักงาน มีอายุงานตั้งแต่ 3 ปีขึ้นไป แต่ไม่เกิน 5 ปี

2. ให้มีผู้ค้ำประกันไม่น้อยกว่า 1 คน

3. ชำระเงินงวด 1,300 บาท

4. ดอกเบี้ยคงที่ไม่น้อยกว่าร้อยละ 7 บาทต่อปี

5. รวมส่งต่อเดือนไม่น้อยกว่า 1,800 บาท/เดือน

6. ระยะเวลาในการผ่อนชำระไม่เกิน 5 ปี 2 เดือน หรือ 62 งวด

7. เมื่อชำระเงินกู้เกินกว่าร้อยละ 40 ของเงินที่ผ่อนชำระ อาจขออนุมัติกู้ได้อีก (รีไฟแนนท์) ในวงเงินกู้เดิม

8. การชำระเงินกู้ให้กระทำโดยการหักเงินเดือนผ่านงานคลังทุกสิ้นเดือนจนกว่าจะชำระเงินกู้เสร็จสิ้น

(3) วงเงินในการขอกู้ไม่เกิน 100,000 บาท (หนึ่งแสนบาทถ้วน)

1. พนักงานมีอายุงานตั้งแต่ 5 ปีขึ้นไป

2. ให้มีผู้ค้ำประกันไม่น้อยกว่า 2 คน

3. ชำระเงินงวด 1,500 บาท

4. ดอกเบี้ยคงที่ไม่น้อยกว่าร้อยละ 7 บาทต่อปี

5. รวมส่งต่อเดือนไม่น้อยกว่า 2,000 บาท/เดือน)

6. ระยะเวลาในการผ่อนชำระไม่เกิน 5 ปี 5 เดือน หรือ 67 งวด

7. เมื่อชำระเงินกู้เกินกว่าร้อยละ 40 ของเงินที่ผ่อนชำระ อาจขออนุมัติกู้ได้อีก (รีไฟแนนท์) ในวงเงินกู้เดิม

7. การชำระเงินกู้ให้กระทำโดยการหักเงินเดือนผ่านงานคลังทุกสิ้นเดือนจนกว่า จะชำระเงินกู้เสร็จสิ้น

ข้อ 14 ให้งานบริหารบุคคลและนิติการ กองกลาง สำนักงานอธิการบดี ปฏิบัติหน้าเลขานุการคณะกรรมการเงินกู้กองทุนสวัสดิการพนักงานมหาวิทยาลัย และให้งานคลัง กองกลาง สำนักงานอธิการบดี ดำเนินการเกี่ยวกับการอนุมัติเงินกู้ โอนเงินเข้าบัญชีผู้กู้ หักเงินเดือนชำระหนี้ ตรวจสอบและ เก็บรักษาบัญชี หรือกรณีอื่น ๆ ที่เกี่ยวข้อง

การยื่นคำขอกู้ให้ดำเนินการยื่นงานคลัง กองกลาง สำนักงานอธิการบดี ภายในวันที่ 23 ของทุกเดือน และงานคลัง กองกลาง สำนักงานอธิการบดี จะดำเนินการโอนเงินเข้าบัญชีในวันสิ้นเดือนของ ทุกเดือน

ข้อ 15 ให้อธิการบดีแต่งตั้งคณะกรรมการอนุมัติเงินกู้ ประกอบด้วย

(1) อธิการบดี เป็นประธาน

(2) รองอธิการบดีที่ได้รับมอบหมาย 1 คน เป็นกรรมการ

(3) ตัวแทนคณบดี 1 คน เป็นกรรมการ

(4) ตัวแทนผู้อำนวยการ 1 คน เป็นกรรมการ

(5) ผู้อำนวยการสำนักงานอธิการบดี เป็นกรรมการ

(6) หัวหน้างานคลัง เป็นกรรมการและเลขานุการ

การอนุมัติเงินกู้แต่ละครั้งให้คณะกรรมการไม่น้อยกว่า 2 ใน 3 มีอำนาจอนุมัติ

ข้อ 16 แบบสัญญากู้และสัญญาสัญญาค้ำประกัน เป็นไปตามเอกสารแนบท้ายประกาศฉบับนี้

ข้อ 17 ให้อธิการบดีรักษาการตามประกาศฉบับนี้ มีอำนาจวินิจฉัยการปฏิบัติตามประกาศฉบับนี้ การวินิจฉัยของอธิการบดีให้ถือเป็นที่สุด

ประกาศ ณ วันที่ กุมภาพันธ์ พ.ศ. 2568

(ลงนาม)

(ผู้ช่วยศาสตราจารย์ชาคริต ชาญชิตปรีชา)

อธิการบดีมหาวิทยาลัยบราชภัฏสกลนคร